b'\n_START_ARTICLE_\nSantiago de Chile\n_START_SECTION_\nIstorie\n_START_PARAGRAPH_\nSantiago a fost \xc3\xaenfiin\xc8\x9bat de Pedro de Valdivia la 12 februarie 1541 sub numele Santiago de Nueva Extremadura. Ceremonia de \xc3\xaenfiin\xc8\x9bare a fost \xc8\x9binut\xc4\x83 pe Dealul Huel\xc3\xa9n (redenumit apoi Cerro Santa Lucia. Valdivia a ales loca\xc8\x9bia ora\xc8\x99ului datorit\xc4\x83 climatului moderat \xc8\x99i u\xc8\x99urin\xc8\x9bei cu care putea fi ap\xc4\x83rat._NEWLINE_Primele cl\xc4\x83diri au fost construite cu ajutorul indienilor Picunche. Ora\xc8\x99ul a fost u\xc8\x99or afectat \xc3\xaen timpul "R\xc4\x83zboiului Chilian De Independen\xc8\x9b\xc4\x83" (1810\xe2\x80\x9318) \xc3\xaen B\xc4\x83t\xc4\x83lia de la Maip\xc3\xba, care a avut loc la sud-vest de ora\xc8\x99. Santiago a fost numit capital\xc4\x83 \xc3\xaen 1818._NEWLINE_\xc3\x8en timpul primelor decenii ale secolului al XIX-lea, Santiago a r\xc4\x83mas un ora\xc8\x99 mic av\xc3\xa2nd pu\xc8\x9bine cl\xc4\x83diri cu excep\xc8\x9bia Palacio de La Moneda \xc8\x99i a c\xc3\xa2torva biserici. \xc3\x8en 1880 extrac\xc8\x9bia de fertilizator din nordul \xc8\x9b\xc4\x83rii a adus prosperitate \xc8\x99i a dus la dezvoltarea capitalei. Au fost construite puncte de referin\xc8\x9b\xc4\x83 importante \xc3\xaen 1910, precum Biblioteca Na\xc8\x9bional\xc4\x83 \xc8\x99i Muzeul de Arte._NEWLINE_\xc3\x8en 1985 un cutremur a distrus anumite cl\xc4\x83diri istorice din centrul ora\xc8\x99ului.\n_START_SECTION_\nOamenii\n_START_PARAGRAPH_\nPopula\xc8\x9bia aglomer\xc4\x83rii urbane Santiago a crescut de la 1.33 milioane \xc3\xaen 1950 la 2.84 milioane \xc3\xaen 1970 \xc8\x99i la 4.56 milioane \xc3\xaen 1990._NEWLINE_Aglomerarea urban\xc4\x83 Santiago cuprinde acum o popula\xc8\x9bie de 6.90 milioane, urm\xc3\xa2nd s\xc4\x83 ating\xc4\x83 7.05 milioane \xc3\xaen 2010 \xc8\x99i 7.12 milioane \xc3\xaen 2015 conform estim\xc4\x83rilor demografice._NEWLINE_Este unul dintre cele mai mari ora\xc8\x99e din America de Sud, concentr\xc3\xa2nd peste 40 la sut\xc4\x83 din popula\xc8\x9bia \xc8\x9b\xc4\x83rii. Guvernul a f\xc4\x83cut eforturi intense \xc3\xaen \xc3\xaencurajarea locuitorilor s\xc4\x83 se stabileasc\xc4\x83 \xc8\x99i \xc3\xaen afara ora\xc8\x99ului Santiago \xc3\xaen vederea diminu\xc4\x83rii presiunii exercitate \xc3\xaen prezent asupra infrastructurii ora\xc8\x99ului.\n_START_SECTION_\nEconomia\n_START_PARAGRAPH_\nSantiago este cel mai important centru industrial \xc8\x99i financiar din Chile. Genereaz\xc4\x83 peste 45% din PIB-ul \xc8\x9b\xc4\x83rii. De asemenea, ora\xc8\x99ul este, \xc3\xaempreun\xc4\x83 cu Buenos Aires \xc8\x99i cu S\xc3\xa3o Paulo, unul dintre cele mai mari centre financiare din America de Sud. Anumite institu\xc8\x9bii interna\xc8\x9bionale precum ECLAC (Economic Commission for Latin America and the Caribbean) \xc3\xae\xc8\x99i au sediile \xc3\xaen Santiago. Recent, datorit\xc4\x83 puternicii cre\xc8\x99teri economice \xc8\x99i stabilit\xc4\x83\xc8\x9bii economiei chiliene, multe companii multina\xc8\x9bionale au optat pentru Santiago drept cartierul lor general \xc3\xaen regiune.\n_START_SECTION_\nInterurban\n_START_PARAGRAPH_\nComunica\xc8\x9biile cu celelalte localit\xc4\x83\xc8\x9bi na\xc8\x9bionale \xc8\x99i interna\xc8\x9bionale sunt realizate prin intermediul re\xc8\x9belei rutiere, feroviare \xc8\x99i a Aeroportului Interna\xc8\x9bional Arturo Merino Benitez. Aeroportul, localizat \xc3\xaen comuna Pudahuel, la 13 kilometri de centrul capitalei chiliene, a fost inaugurat \xc3\xaen 1967. Asocia\xc8\x9bia Latinoamerican\xc4\x83 de Transport Aerian la desemnat ca fiind cel mai bun din America Latin\xc4\x83._NEWLINE_Conexiunea terestr\xc4\x83 cu celelalte localit\xc4\x83\xc8\x9bi e realizat\xc4\x83 prin intermediul transportului rutier \xc8\x99i a c\xc4\x83ilor ferate. Patru autostr\xc4\x83zi preiau traficul interurban al ora\xc8\x99ului. Autostrada CH-5 face leg\xc4\x83tura cu nordul \xc8\x9b\xc4\x83rii. Autostrada Pacificului, CH-68, una dintre cele mai aglomerate, realizeaz\xc4\x83 leg\xc4\x83tura cu Valparaiso. Autostrada Soarelui, CH-78, conecteaz\xc4\x83 ora\xc8\x99ul cu loca\xc8\x9biile litoralului central Pacific, \xc8\x99i San Antonio. Autostrada Los Libertadores (Eliberatorii), CH-57, interconecteaz\xc4\x83 mai multe localit\xc4\x83\xc8\x9bi precum San Felipe, Los Andes, cu Pasul Interna\xc8\x9bional Los Libertadores, punctul de trecere al hotarului cu Argentina._NEWLINE_Ora\xc8\x99ul beneficiaz\xc4\x83 de serviciile a numeroase companii de transport auto. Unele companii presteaz\xc4\x83 servicii de transport interna\xc8\x9bional, chiar p\xc3\xa2n\xc4\x83-n Brazilia._NEWLINE_Estaci\xc3\xb3n Central ("Gara Central\xc4\x83"), oficial Estaci\xc3\xb3n Alameda, este principala gar\xc4\x83 \xc3\xaen Chile, apar\xc8\x9bine companiei na\xc8\x9bionale de cale ferat\xc4\x83, Empresa de los Ferrocarriles del Estado (EFE). Datorit\xc4\x83 reconstruc\xc8\x9biilor \xc8\x99i reorganiz\xc4\x83rii majore , \xc3\xaen momentul de fa\xc8\x9b\xc4\x83, din Santiago de Chile,  se poate merge cu trenul \xc3\xaen 2 direc\xc8\x9bii: spre Puerto Montt \xc8\x99i spre Valparaiso(transport marf\xc4\x83). Din cauza particularit\xc4\x83\xc8\x9bii terenului, c\xc3\xa2t \xc8\x99i altor factori economici, transportul feroviar este \xc3\xaen declin.\n_START_SECTION_\nIntraurban\n_START_PARAGRAPH_\n\xc3\x8en Santiago sunt concentrate aproape 1 milion de vehicule, care constituie peste 37% din totalul parcului auto al \xc8\x9b\xc4\x83rii. Pentru a face fa\xc8\x9b\xc4\x83 unui asemeanea flux de ma\xc8\x99ini, ora\xc8\x99ul beneficiaz\xc4\x83 de o re\xc8\x9bea foarte extins\xc4\x83 de drumuri._NEWLINE_Ora\xc8\x99ul, e traversat de la sud-est la nord-est de bulevardul Libertador General Bernardo O\'Higgins (cunoscut de asemenea ca Alameda), care la r\xc3\xa2ndu-i intersectat de numeroase str\xc4\x83zi \xc8\x99i bulevarde importante._NEWLINE_La \xc3\xaenceputul anilor 1990, \xc3\xaencerc\xc3\xa2ndu-se solu\xc8\x9bionarea transportului urban, cu ajutor guvernamental, s-a introdus sistemul de transport micros amarillas, bazat pe microbuze (identificate prin culoarea galben\xc4\x83). Aceasta a dus la grave probleme, \xc8\x99i a impus crearea unui nou sistem de transport numit Transantiago, pus \xc3\xaen func\xc8\x9biune pe 10 februarie 2007. Sistemul beneficiaz\xc4\x83 de un mod de plat\xc4\x83 comun cu metroul, bazat pe cartele electronice._NEWLINE_Construc\xc8\x9bia metroului \xc3\xaen Santiago de Chile a \xc3\xaenceput \xc3\xaen 1975, \xc8\x99i e considerat ca fiind unul dintre cele mai eficiente \xc8\x99i moderne din America Latin\xc4\x83. Peste 2 milioane de pasageri \xc3\xael utilizeaz\xc4\x83 zilnic. Pe celele 5 linii magistrale, sunt dispuse 89 sta\xc8\x9bii, lungimea c\xc4\x83ii ferate subterane m\xc4\x83sur\xc3\xa2nd 84\xc2\xa0km. C\xc4\x83tre anul 2010 sunt proiectate noi extensii \xc3\xaen comunas (cartierele, sectoarele) Maipu \xc8\x99i Las Condes, lungimea c\xc4\x83ii ferate subterane va ajunge la 105\xc2\xa0km._NEWLINE_Alte moduri de transport urban sunt taxiurile (identificate prin culoare neagr\xc4\x83 \xc8\x99i acoperi\xc8\x99 galben) \xc3\xaen num\xc4\x83r de 25 mii, \xc8\x99i taxiuri colective 11 mii, cele din urm\xc4\x83 circul\xc3\xa2nd pe un traseu unic, av\xc3\xa2nd o tax\xc4\x83 unic\xc4\x83._NEWLINE_Pentru a impulsiona utilizarea bicicletei, au fost amenajate piste speciale, \xc3\xaens\xc4\x83 num\xc4\x83rul cicli\xc8\x99tilor r\xc4\x83m\xc3\xa2ne redus.\n_START_SECTION_\nDiviziuni politice\n_START_PARAGRAPH_\nOra\xc8\x99ul Santiago este cuprins \xc3\xaen mai larga provincie Santiago, care este divizat\xc4\x83 \xc3\xaen 32 de municipalit\xc4\x83\xc8\x9bi (comunas \xc3\xaen spaniol\xc4\x83). Fiecare municipalitate este condus\xc4\x83 de un primar ales de votan\xc8\x9bi la fiecare patru ani.'